500 kg, следва да се изключи от приложното поле на настоящия регламент.
 (17)
 Съюзът е икономически тясно интегриран с Норвегия, Исландия и Лихтенщайн в рамките на Европейското икономическо пространство (ЕИП). Освен това съгласно Споразумението за ЕИП членовете на ЕИП по принцип не прилагат мерки за търговска защита в отношенията помежду си. Поради тези причини продуктите с произход от Норвегия, Исландия и Лихтенщайн следва да бъдат изключени от приложното поле на настоящия регламент,
 ПРИЕ НАСТОЯЩИЯ РЕГЛАМЕНТ:
 Член 1
 1. Допускането за свободно обращение в Съюза на определени алуминиеви продукти, изброени в приложение I към настоящия регламент, подлежи на предварително наблюдение от страна на Съюза в съответствие с регламенти (ЕС) 2015/478 и (ЕС) 2015/755. Това се отнася за вноса на продукти, чието нетно тегло надвишава 2 500 kg за всеки отделен код на тарифната и статистическа номенклатура на Съюза (ТАРИК), подлежащ на предварително наблюдение.
 2. Класификацията на продуктите, обхванати от настоящия регламент, се основава на ТАРИК. Произходът на обхванатите от настоящия регламент продукти се определя в съответствие с член 60 от Регламент (ЕС) No 952/2013 на Европейския парламент и на Съвета (3).
 3. Продуктите с произход от Норвегия, Исландия и Лихтенщайн са освободени от задължението, посочено в параграф 1.
 Член 2
 1. Посочените в член 1 продукти се допускат за свободно обращение в Съюза само при представянето на документ за наблюдение, издаден от компетентния орган, определен от съответната държава членка.
 2. Параграф 1 започва да се прилага 15 календарни дни след влизането в сила на настоящия регламент.
 3. Документът за наблюдение, посочен в параграф 1, се издава автоматично от компетентните органи на държавите членки, безплатно и за всички поискани количества, в срок от пет работни дни след подаването на заявление от който и да е вносител в Съюза, независимо от мястото му на установяване в Съюза. Заявлението се счита за получено от националния компетентен орган не по-късно от три работни дни след подаването му, освен ако е доказано друго.
 4. Документът за наблюдение, издаден от някой от компетентните органи, изброени в приложение II, е валиден в целия Съюз.
 5. Документът за наблюдение се изготвя съгласно формуляр, съответстващ на образеца в приложение I към Регламент (ЕС) 2015/478 или в приложение II към Регламент (ЕС) 2015/755 за вноса от третите държави, посочени в приложение I към Регламент (ЕС) 2015/755. Заявлението на вносителя съдържа следните елементи:
 а)
 пълното име и адреса на заявителя (включително телефон, електронна поща или факс номер и всякакъв номер, идентифициращ заявителя пред компетентния национален орган), както и регистрационния номер по ДДС на заявителя, ако той е задължен по ДДС;
 б)
 когато е необходимо, пълното име и адреса на декларатора или всеки представител, определен от заявителя (включително телефон, електронна поща или факс номер);
 в)
 описание на стоките, посочващо:
 —
 тяхното търговско наименование,
 —
 кода по ТАРИК,
 —
 мястото на произход и мястото на изпращане;
 г)
 декларираното количество в килограми и когато е необходимо — други допълнителни единици (чифтове, бройки и др.);
 д)
 стойността на стоките, стойност, застраховка и навло (CIF) на границите на Съюза, в евро;
 е)
 следната декларация, с дата и